ಶಿವಾನನ್ದ ಲಹರಿ

ಕಲಾಭ್ಯಾಂ ಚೂಡಾಲಙ್ಕೃತ-ಶಶಿ ಕಲಾಭ್ಯಾಂ ನಿಜ ತಪಃ-
ಫಲಾಭ್ಯಾಂ ಭಕ್ತೇಶು ಪ್ರಕಟಿತ-ಫಲಾಭ್ಯಾಂ ಭವತು ಮೇ |
ಶಿವಾಭ್ಯಾಂ-ಅಸ್ತೋಕ-ತ್ರಿಭುವನ ಶಿವಾಭ್ಯಾಂ ಹೃದಿ ಪುನರ್-
ಭವಾಭ್ಯಾಮ್ ಆನನ್ದ ಸ್ಫುರ-ದನುಭವಾಭ್ಯಾಂ ನತಿರಿಯಮ್ || ೧ ||

ಗಲನ್ತೀ ಶಮ್ಭೋ ತ್ವಚ್-ಚರಿತ-ಸರಿತಃ ಕಿಲ್ಬಿಶ-ರಜೋ
ದಲನ್ತೀ ಧೀಕುಲ್ಯಾ-ಸರಣಿಶು ಪತನ್ತೀ ವಿಜಯತಾಮ್
ದಿಶನ್ತೀ ಸಂಸಾರ-ಭ್ರಮಣ-ಪರಿತಾಪ-ಉಪಶಮನಂ
ವಸನ್ತೀ ಮಚ್-ಚೇತೋ-ಹೃದಭುವಿ ಶಿವಾನನ್ದ-ಲಹರೀ ೨

ತ್ರಯೀ-ವೇದ್ಯಂ ಹೃದ್ಯಂ ತ್ರಿ-ಪುರ-ಹರಮ್ ಆದ್ಯಂ ತ್ರಿ-ನಯನಂ
ಜಟಾ-ಭಾರೋದಾರಂ ಚಲದ್-ಉರಗ-ಹಾರಂ ಮೃಗ ಧರಮ್
ಮಹಾ-ದೇವಂ ದೇವಂ ಮಯಿ ಸದಯ-ಭಾವಂ ಪಶು-ಪತಿಂ
ಚಿದ್-ಆಲಮ್ಬಂ ಸಾಮ್ಬಂ ಶಿವಮ್-ಅತಿ-ವಿಡಮ್ಬಂ ಹೃದಿ ಭಜೇ ೩

ಸಹಸ್ರಂ ವರ್ತನ್ತೇ ಜಗತಿ ವಿಬುಧಾಃ ಕ್ಶುದ್ರ-ಫಲದಾ
ನ ಮನ್ಯೇ ಸ್ವಪ್ನೇ ವಾ ತದ್-ಅನುಸರಣಂ ತತ್-ಕೃತ-ಫಲಮ್
ಹರಿ-ಬ್ರಹ್ಮಾದೀನಾಂ-ಅಪಿ ನಿಕಟ-ಭಾಜಾಂ-ಅಸುಲಭಂ
ಚಿರಂ ಯಾಚೇ ಶಮ್ಭೋ ಶಿವ ತವ ಪದಾಮ್ಭೋಜ-ಭಜನಮ್ ೪

ಸ್ಮೃತೌ ಶಾಸ್ತ್ರೇ ವೈದ್ಯೇ ಶಕುನ-ಕವಿತಾ-ಗಾನ-ಫಣಿತೌ
ಪುರಾಣೇ ಮನ್ತ್ರೇ ವಾ ಸ್ತುತಿ-ನಟನ-ಹಾಸ್ಯೇಶು-ಅಚತುರಃ
ಕಥಂ ರಾಜ್ನಾಂ ಪ್ರೀತಿರ್-ಭವತಿ ಮಯಿ ಕೋ(ಅ)ಹಂ ಪಶು-ಪತೇ
ಪಶುಂ ಮಾಂ ಸರ್ವಜ್ನ ಪ್ರಥಿತ-ಕೃಪಯಾ ಪಾಲಯ ವಿಭೋ ೫

ಘಟೋ ವಾ ಮೃತ್-ಪಿಣ್ಡೋ-ಅಪಿ-ಅಣುರ್-ಅಪಿ ಚ ಧೂಮೋ-ಅಗ್ನಿರ್-ಅಚಲಃ
ಪಟೋ ವಾ ತನ್ತುರ್-ವಾ ಪರಿಹರತಿ ಕಿಂ ಘೋರ-ಶಮನಮ್
ವೃಥಾ ಕಣ್ಠ-ಕ್ಶೋಭಂ ವಹಸಿ ತರಸಾ ತರ್ಕ-ವಚಸಾ
ಪದಾಮ್ಭೋಜಂ ಶಮ್ಭೋರ್-ಭಜ ಪರಮ-ಸೌಖ್ಯಂ ವ್ರಜ ಸುಧೀಃ ೬

ಮನಸ್-ತೇ ಪಾದಾಬ್ಜೇ ನಿವಸತು ವಚಃ ಸ್ತೋತ್ರ-ಫಣಿತೌ
ಕರೌ ಚ-ಅಭ್ಯರ್ಚಾಯಾಂ ಶ್ರುತಿರ್-ಅಪಿ ಕಥಾಕರ್ಣನ-ವಿಧೌ
ತವ ಧ್ಯಾನೇ ಬುದ್ಧಿರ್-ನಯನ-ಯುಗಲಂ ಮೂರ್ತಿ-ವಿಭವೇ
ಪರ-ಗ್ರನ್ಥಾನ್ ಕೈರ್-ವಾ ಪರಮ-ಶಿವ ಜಾನೇ ಪರಮ್-ಅತಃ ೭

ಯಥಾ ಬುದ್ಧಿಃ-ಶುಕ್ತೌ ರಜತಮ್ ಇತಿ ಕಾಚಾಶ್ಮನಿ ಮಣಿರ್-
ಜಲೇ ಪೈಶ್ಟೇ ಕ್ಶೀರಂ ಭವತಿ ಮೃಗ-ತೃಶ್ಣಾಸು ಸಲಿಲಮ್
ತಥಾ ದೇವ-ಭ್ರಾನ್ತ್ಯಾ ಭಜತಿ ಭವದ್-ಅನ್ಯಂ ಜಡ ಜನೋ
ಮಹಾ-ದೇವೇಶಂ ತ್ವಾಂ ಮನಸಿ ಚ ನ ಮತ್ವಾ ಪಶು-ಪತೇ ೮

ಗಭೀರೇ ಕಾಸಾರೇ ವಿಶತಿ ವಿಜನೇ ಘೋರ-ವಿಪಿನೇ
ವಿಶಾಲೇ ಶೈಲೇ ಚ ಭ್ರಮತಿ ಕುಸುಮಾರ್ಥಂ ಜಡ-ಮತಿಃ
ಸಮರ್ಪ್ಯೈಕಂ ಚೇತಃ-ಸರಸಿಜಮ್ ಉಮಾ ನಾಥ ಭವತೇ
ಸುಖೇನ-ಅವಸ್ಥಾತುಂ ಜನ ಇಹ ನ ಜಾನಾತಿ ಕಿಮ್-ಅಹೋ ೯

ನರತ್ವಂ ದೇವತ್ವಂ ನಗ-ವನ-ಮೃಗತ್ವಂ ಮಶಕತಾ
ಪಶುತ್ವಂ ಕೀಟತ್ವಂ ಭವತು ವಿಹಗತ್ವಾದಿ-ಜನನಮ್
ಸದಾ ತ್ವತ್-ಪಾದಾಬ್ಜ-ಸ್ಮರಣ-ಪರಮಾನನ್ದ-ಲಹರೀ
ವಿಹಾರಾಸಕ್ತಂ ಚೇದ್-ಹೃದಯಂ-ಇಹ ಕಿಂ ತೇನ ವಪುಶಾ ೧೦

ವಟುರ್ವಾ ಗೇಹೀ ವಾ ಯತಿರ್-ಅಪಿ ಜಟೀ ವಾ ತದಿತರೋ
ನರೋ ವಾ ಯಃ ಕಶ್ಚಿದ್-ಭವತು ಭವ ಕಿಂ ತೇನ ಭವತಿ
ಯದೀಯಂ ಹೃತ್-ಪದ್ಮಂ ಯದಿ ಭವದ್-ಅಧೀನಂ ಪಶು-ಪತೇ
ತದೀಯಸ್-ತ್ವಂ ಶಮ್ಭೋ ಭವಸಿ ಭವ ಭಾರಂ ಚ ವಹಸಿ ೧೧

ಗುಹಾಯಾಂ ಗೇಹೇ ವಾ ಬಹಿರ್-ಅಪಿ ವನೇ ವಾ(ಅ)ದ್ರಿ-ಶಿಖರೇ
ಜಲೇ ವಾ ವಹ್ನೌ ವಾ ವಸತು ವಸತೇಃ ಕಿಂ ವದ ಫಲಮ್
ಸದಾ ಯಸ್ಯೈವಾನ್ತಃಕರಣಮ್-ಅಪಿ ಶಮ್ಬೋ ತವ ಪದೇ
ಸ್ಥಿತಂ ಚೆದ್-ಯೋಗೋ(ಅ)ಸೌ ಸ ಚ ಪರಮ-ಯೋಗೀ ಸ ಚ ಸುಖೀ ೧೨

ಅಸಾರೇ ಸಂಸಾರೇ ನಿಜ-ಭಜನ-ದೂರೇ ಜಡಧಿಯಾ
ಭರಮನ್ತಂ ಮಾಮ್-ಅನ್ಧಂ ಪರಮ-ಕೃಪಯಾ ಪಾತುಮ್ ಉಚಿತಮ್
ಮದ್-ಅನ್ಯಃ ಕೋ ದೀನಸ್-ತವ ಕೃಪಣ-ರಕ್ಶಾತಿ-ನಿಪುಣಸ್-
ತ್ವದ್-ಅನ್ಯಃ ಕೋ ವಾ ಮೇ ತ್ರಿ-ಜಗತಿ ಶರಣ್ಯಃ ಪಶು-ಪತೇ ೧೩

ಪ್ರಭುಸ್-ತ್ವಂ ದೀನಾನಾಂ ಖಲು ಪರಮ-ಬನ್ಧುಃ ಪಶು-ಪತೇ
ಪ್ರಮುಖ್ಯೋ(ಅ)ಹಂ ತೇಶಾಮ್-ಅಪಿ ಕಿಮ್-ಉತ ಬನ್ಧುತ್ವಮ್-ಅನಯೋಃ
ತ್ವಯೈವ ಕ್ಶನ್ತವ್ಯಾಃ ಶಿವ ಮದ್-ಅಪರಾಧಾಶ್-ಚ ಸಕಲಾಃ
ಪ್ರಯತ್ನಾತ್-ಕರ್ತವ್ಯಂ ಮದ್-ಅವನಮ್-ಇಯಂ ಬನ್ಧು-ಸರಣಿಃ ೧೪

ಉಪೇಕ್ಶಾ ನೋ ಚೇತ್ ಕಿಂ ನ ಹರಸಿ ಭವದ್-ಧ್ಯಾನ-ವಿಮುಖಾಂ
ದುರಾಶಾ-ಭೂಯಿಶ್ಠಾಂ ವಿಧಿ-ಲಿಪಿಮ್-ಅಶಕ್ತೋ ಯದಿ ಭವಾನ್
ಶಿರಸ್-ತದ್-ವದಿಧಾತ್ರಂ ನ ನಖಲು ಸುವೃತ್ತಂ ಪಶು-ಪತೇ
ಕಥಂ ವಾ ನಿರ್-ಯತ್ನಂ ಕರ-ನಖ-ಮುಖೇನೈವ ಲುಲಿತಮ್ ೧೫

ವಿರಿನ್ಚಿರ್-ದೀರ್ಘಾಯುರ್-ಭವತು ಭವತಾ ತತ್-ಪರ-ಶಿರಶ್-
ಚತುಶ್ಕಂ ಸಂರಕ್ಶ್ಯಂ ಸ ಖಲು ಭುವಿ ದೈನ್ಯಂ ಲಿಖಿತವಾನ್
ವಿಚಾರಃ ಕೋ ವಾ ಮಾಂ ವಿಶದ-ಕೃಪಯಾ ಪಾತಿ ಶಿವ ತೇ
ಕಟಾಕ್ಶ-ವ್ಯಾಪಾರಃ ಸ್ವಯಮ್-ಅಪಿ ಚ ದೀನಾವನ-ಪರಃ ೧೬

ಫಲಾದ್-ವಾ ಪುಣ್ಯಾನಾಂ ಮಯಿ ಕರುಣಯಾ ವಾ ತ್ವಯಿ ವಿಭೋ
ಪ್ರಸನ್ನೇ(ಅ)ಪಿ ಸ್ವಾಮಿನ್ ಭವದ್-ಅಮಲ-ಪಾದಾಬ್ಜ-ಯುಗಲಮ್
ಕಥಂ ಪಶ್ಯೇಯಂ ಮಾಂ ಸ್ಥಗಯತಿ ನಮಃ-ಸಮ್ಭ್ರಮ-ಜುಶಾಂ
ನಿಲಿಮ್ಪಾನಾಂ ಶ್ರೇಣಿರ್-ನಿಜ-ಕನಕ-ಮಾಣಿಕ್ಯ-ಮಕುಟೈಃ ೧೭

ತ್ವಮ್-ಏಕೋ ಲೋಕಾನಾಂ ಪರಮ-ಫಲದೋ ದಿವ್ಯ-ಪದವೀಂ
ವಹನ್ತಸ್-ತ್ವನ್ಮೂಲಾಂ ಪುನರ್-ಅಪಿ ಭಜನ್ತೇ ಹರಿ-ಮುಖಾಃ
ಕಿಯದ್-ವಾ ದಾಕ್ಶಿಣ್ಯಂ ತವ ಶಿವ ಮದಾಶಾ ಚ ಕಿಯತೀ
ಕದಾ ವಾ ಮದ್-ರಕ್ಶಾಂ ವಹಸಿ ಕರುಣಾ-ಪೂರಿತ-ದೃಶಾ ೧೮

ದುರಾಶಾ-ಭೂಯಿಶ್ಠೇ ದುರಧಿಪ-ಗೃಹ-ದ್ವಾರ-ಘಟಕೇ
ದುರನ್ತೇ ಸಂಸಾರೇ ದುರಿತ-ನಿಲಯೇ ದುಃಖ ಜನಕೇ
ಮದಾಯಾಸಮ್ ಕಿಂ ನ ವ್ಯಪನಯಸಿ ಕಸ್ಯೋಪಕೃತಯೇ
ವದೇಯಂ ಪ್ರೀತಿಶ್-ಚೇತ್ ತವ ಶಿವ ಕೃತಾರ್ಥಾಃ ಖಲು ವಯಮ್ ೧೯

ಸದಾ ಮೋಹಾಟವ್ಯಾಂ ಚರತಿ ಯುವತೀನಾಂ ಕುಚ-ಗಿರೌ
ನಟತ್ಯ್-ಆಶಾ-ಶಾಖಾಸ್-ವಟತಿ ಝಟಿತಿ ಸ್ವೈರಮ್-ಅಭಿತಃ
ಕಪಾಲಿನ್ ಭಿಕ್ಶೋ ಮೇ ಹೃದಯ-ಕಪಿಮ್-ಅತ್ಯನ್ತ-ಚಪಲಂ
ದೃಢಂ ಭಕ್ತ್ಯಾ ಬದ್ಧ್ವಾ ಶಿವ ಭವದ್-ಅಧೀನಂ ಕುರು ವಿಭೋ ೨೦

ಧೃತಿ-ಸ್ತಮ್ಭಾಧಾರಂ ದೃಢ-ಗುಣ ನಿಬದ್ಧಾಂ ಸಗಮನಾಂ
ವಿಚಿತ್ರಾಂ ಪದ್ಮಾಢ್ಯಾಂ ಪ್ರತಿ-ದಿವಸ-ಸನ್ಮಾರ್ಗ-ಘಟಿತಾಮ್
ಸ್ಮರಾರೇ ಮಚ್ಚೇತಃ-ಸ್ಫುಟ-ಪಟ-ಕುಟೀಂ ಪ್ರಾಪ್ಯ ವಿಶದಾಂ
ಜಯ ಸ್ವಾಮಿನ್ ಶಕ್ತ್ಯಾ ಸಹ ಶಿವ ಗಣೈಃ-ಸೇವಿತ ವಿಭೋ ೨೧

ಪ್ರಲೋಭಾದ್ಯೈರ್-ಅರ್ಥಾಹರಣ-ಪರ-ತನ್ತ್ರೋ ಧನಿ-ಗೃಹೇ
ಪ್ರವೇಶೋದ್ಯುಕ್ತಃ-ಸನ್ ಭ್ರಮತಿ ಬಹುಧಾ ತಸ್ಕರ-ಪತೇ
ಇಮಂ ಚೇತಶ್-ಚೋರಂ ಕಥಮ್-ಇಹ ಸಹೇ ಶನ್ಕರ ವಿಭೋ
ತವಾಧೀನಂ ಕೃತ್ವಾ ಮಯಿ ನಿರಪರಾಧೇ ಕುರು ಕೃಪಾಮ್ ೨೨

ಕರೋಮಿ ತ್ವತ್-ಪೂಜಾಂ ಸಪದಿ ಸುಖದೋ ಮೇ ಭವ ವಿಭೋ
ವಿಧಿತ್ವಂ ವಿಶ್ಣುತ್ವಮ್ ದಿಶಸಿ ಖಲು ತಸ್ಯಾಃ ಫಲಮ್-ಇತಿ
ಪುನಶ್ಚ ತ್ವಾಂ ದ್ರಶ್ಟುಂ ದಿವಿ ಭುವಿ ವಹನ್ ಪಕ್ಶಿ-ಮೃಗತಾಮ್-
ಅದೃಶ್ಟ್ವಾ ತತ್-ಖೇದಂ ಕಥಮ್-ಇಹ ಸಹೇ ಶನ್ಕರ ವಿಭೋ ೨೩

ಕದಾ ವಾ ಕೈಲಾಸೇ ಕನಕ-ಮಣಿ-ಸೌಧೇ ಸಹ-ಗಣೈರ್-
ವಸನ್ ಶಮ್ಭೋರ್-ಅಗ್ರೇ ಸ್ಫುಟ-ಘಟಿತ-ಮೂರ್ಧಾನ್ಜಲಿ-ಪುಟಃ
ವಿಭೋ ಸಾಮ್ಬ ಸ್ವಾಮಿನ್ ಪರಮ-ಶಿವ ಪಾಹೀತಿ ನಿಗದನ್
ವಿಧಾತೃಋಣಾಂ ಕಲ್ಪಾನ್ ಕ್ಶಣಮ್-ಇವ ವಿನೇಶ್ಯಾಮಿ ಸುಖತಃ ೨೪

ಸ್ತವೈರ್-ಬ್ರಹ್ಮಾದೀನಾಂ ಜಯ-ಜಯ-ವಚೋಭಿರ್-ನಿಯಮಾನಾಂ
ಗಣಾನಾಂ ಕೇಲೀಭಿರ್-ಮದಕಲ-ಮಹೋಕ್ಶಸ್ಯ ಕಕುದಿ
ಸ್ಥಿತಂ ನೀಲ-ಗ್ರೀವಂ ತ್ರಿ-ನಯನಂ-ಉಮಾಶ್ಲಿಶ್ಟ-ವಪುಶಂ
ಕದಾ ತ್ವಾಂ ಪಶ್ಯೇಯಂ ಕರ-ಧೃತ-ಮೃಗಂ ಖಣ್ಡ-ಪರಶುಮ್ ೨೫

ಕದಾ ವಾ ತ್ವಾಂ ದೃಶ್ಟ್ವಾ ಗಿರಿಶ ತವ ಭವ್ಯಾನ್ಘ್ರಿ-ಯುಗಲಂ
ಗೃಹೀತ್ವಾ ಹಸ್ತಾಭ್ಯಾಂ ಶಿರಸಿ ನಯನೇ ವಕ್ಶಸಿ ವಹನ್
ಸಮಾಶ್ಲಿಶ್ಯಾಘ್ರಾಯ ಸ್ಫುಟ-ಜಲಜ-ಗನ್ಧಾನ್ ಪರಿಮಲಾನ್-
ಅಲಭ್ಯಾಂ ಬ್ರಹ್ಮಾದ್ಯೈರ್-ಮುದಮ್-ಅನುಭವಿಶ್ಯಾಮಿ ಹೃದಯೇ ೨೬

ಕರಸ್ಥೇ ಹೇಮಾದ್ರೌ ಗಿರಿಶ ನಿಕಟಸ್ಥೇ ಧನ-ಪತೌ
ಗೃಹಸ್ಥೇ ಸ್ವರ್ಭೂಜಾ(ಅ)ಮರ-ಸುರಭಿ-ಚಿನ್ತಾಮಣಿ-ಗಣೇ
ಶಿರಸ್ಥೇ ಶೀತಾಂಶೌ ಚರಣ-ಯುಗಲಸ್ಥೇ(ಅ)ಖಿಲ ಶುಭೇ
ಕಮ್-ಅರ್ಥಂ ದಾಸ್ಯೇ(ಅ)ಹಂ ಭವತು ಭವದ್-ಅರ್ಥಂ ಮಮ ಮನಃ ೨೭

ಸಾರೂಪ್ಯಂ ತವ ಪೂಜನೇ ಶಿವ ಮಹಾ-ದೇವೇತಿ ಸಙ್ಕೀರ್ತನೇ
ಸಾಮೀಪ್ಯಂ ಶಿವ ಭಕ್ತಿ-ಧುರ್ಯ-ಜನತಾ-ಸಾಙ್ಗತ್ಯ-ಸಮ್ಭಾಶಣೇ
ಸಾಲೋಕ್ಯಂ ಚ ಚರಾಚರಾತ್ಮಕ-ತನು-ಧ್ಯಾನೇ ಭವಾನೀ-ಪತೇ
ಸಾಯುಜ್ಯಂ ಮಮ ಸಿದ್ಧಿಮ್-ಅತ್ರ ಭವತಿ ಸ್ವಾಮಿನ್ ಕೃತಾರ್ಥೋಸ್ಮ್ಯಹಮ್ ೨೮

ತ್ವತ್-ಪಾದಾಮ್ಬುಜಮ್-ಅರ್ಚಯಾಮಿ ಪರಮಂ ತ್ವಾಂ ಚಿನ್ತಯಾಮಿ-ಅನ್ವಹಂ
ತ್ವಾಮ್-ಈಶಂ ಶರಣಂ ವ್ರಜಾಮಿ ವಚಸಾ ತ್ವಾಮ್-ಏವ ಯಾಚೇ ವಿಭೋ
ವೀಕ್ಶಾಂ ಮೇ ದಿಶ ಚಾಕ್ಶುಶೀಂ ಸ-ಕರುಣಾಂ ದಿವ್ಯೈಶ್-ಚಿರಂ ಪ್ರಾರ್ಥಿತಾಂ
ಶಮ್ಭೋ ಲೋಕ-ಗುರೋ ಮದೀಯ-ಮನಸಃ ಸೌಖ್ಯೋಪದೇಶಂ ಕುರು ೨೯

ವಸ್ತ್ರೋದ್-ಧೂತ ವಿಧೌ ಸಹಸ್ರ-ಕರತಾ ಪುಶ್ಪಾರ್ಚನೇ ವಿಶ್ಣುತಾ
ಗನ್ಧೇ ಗನ್ಧ-ವಹಾತ್ಮತಾ(ಅ)ನ್ನ-ಪಚನೇ ಬಹಿರ್-ಮುಖಾಧ್ಯಕ್ಶತಾ
ಪಾತ್ರೇ ಕಾನ್ಚನ-ಗರ್ಭತಾಸ್ತಿ ಮಯಿ ಚೇದ್ ಬಾಲೇನ್ದು ಚೂಡಾ-ಮಣೇ
ಶುಶ್ರೂಶಾಂ ಕರವಾಣಿ ತೇ ಪಶು-ಪತೇ ಸ್ವಾಮಿನ್ ತ್ರಿ-ಲೋಕೀ-ಗುರೋ ೩೦

ನಾಲಂ ವಾ ಪರಮೋಪಕಾರಕಮ್-ಇದಂ ತ್ವೇಕಂ ಪಶೂನಾಂ ಪತೇ
ಪಶ್ಯನ್ ಕುಕ್ಶಿ-ಗತಾನ್ ಚರಾಚರ-ಗಣಾನ್ ಬಾಹ್ಯಸ್ಥಿತಾನ್ ರಕ್ಶಿತುಮ್
ಸರ್ವಾಮರ್ತ್ಯ-ಪಲಾಯನೌಶಧಮ್-ಅತಿ-ಜ್ವಾಲಾ-ಕರಂ ಭೀ-ಕರಂ
ನಿಕ್ಶಿಪ್ತಂ ಗರಲಂ ಗಲೇ ನ ಗಲಿತಂ ನೋದ್ಗೀರ್ಣಮ್-ಏವ-ತ್ವಯಾ ೩೧

ಜ್ವಾಲೋಗ್ರಃ ಸಕಲಾಮರಾತಿ-ಭಯದಃ ಕ್ಶ್ವೇಲಃ ಕಥಂ ವಾ ತ್ವಯಾ
ದೃಶ್ಟಃ ಕಿಂ ಚ ಕರೇ ಧೃತಃ ಕರ-ತಲೇ ಕಿಂ ಪಕ್ವ-ಜಮ್ಬೂ-ಫಲಮ್
ಜಿಹ್ವಾಯಾಂ ನಿಹಿತಶ್ಚ ಸಿದ್ಧ-ಘುಟಿಕಾ ವಾ ಕಣ್ಠ-ದೇಶೇ ಭೃತಃ
ಕಿಂ ತೇ ನೀಲ-ಮಣಿರ್-ವಿಭೂಶಣಮ್-ಅಯಂ ಶಮ್ಭೋ ಮಹಾತ್ಮನ್ ವದ ೩೨

ನಾಲಂ ವಾ ಸಕೃದ್-ಏವ ದೇವ ಭವತಃ ಸೇವಾ ನತಿರ್-ವಾ ನುತಿಃ
ಪೂಜಾ ವಾ ಸ್ಮರಣಂ ಕಥಾ-ಶ್ರವಣಮ್-ಅಪಿ-ಆಲೋಕನಂ ಮಾದೃಶಾಮ್
ಸ್ವಾಮಿನ್ನ್-ಅಸ್ಥಿರ-ದೇವತಾನುಸರಣಾಯಾಸೇನ ಕಿಂ ಲಭ್ಯತೇ
ಕಾ ವಾ ಮುಕ್ತಿರ್-ಇತಃ ಕುತೋ ಭವತಿ ಚೇತ್ ಕಿಂ ಪ್ರಾರ್ಥನೀಯಂ ತದಾ ೩೩

ಕಿಂ ಬ್ರೂಮಸ್-ತವ ಸಾಹಸಂ ಪಶು-ಪತೇ ಕಸ್ಯಾಸ್ತಿ ಶಮ್ಭೋ ಭವದ್-
ಧೈರ್ಯಂ ಚೇದೃಶಮ್-ಆತ್ಮನಃ-ಸ್ಥಿತಿರ್-ಇಯಂ ಚಾನ್ಯೈಃ ಕಥಂ ಲಭ್ಯತೇ
ಭ್ರಶ್ಯದ್-ದೇವ-ಗಣಂ ತ್ರಸನ್-ಮುನಿ-ಗಣಂ ನಶ್ಯತ್-ಪ್ರಪನ್ಚಂ ಲಯಂ
ಪಶ್ಯನ್-ನಿರ್ಭಯ ಏಕ ಏವ ವಿಹರತಿ-ಆನನ್ದ-ಸಾನ್ದ್ರೋ ಭವಾನ್ ೩೪

ಯೋಗ-ಕ್ಶೇಮ-ಧುರಂ-ಧರಸ್ಯ ಸಕಲಃ-ಶ್ರೇಯಃ ಪ್ರದೋದ್ಯೋಗಿನೋ
ದೃಶ್ಟಾದೃಶ್ಟ-ಮತೋಪದೇಶ-ಕೃತಿನೋ ಬಾಹ್ಯಾನ್ತರ-ವ್ಯಾಪಿನಃ
ಸರ್ವಜ್ನಸ್ಯ ದಯಾ-ಕರಸ್ಯ ಭವತಃ ಕಿಂ ವೇದಿತವ್ಯಂ ಮಯಾ
ಶಮ್ಭೋ ತ್ವಂ ಪರಮಾನ್ತರಙ್ಗ ಇತಿ ಮೇ ಚಿತ್ತೇ ಸ್ಮರಾಮಿ-ಅನ್ವಹಮ್ ೩೫

ಭಕ್ತೋ ಭಕ್ತಿ-ಗುಣಾವೃತೇ ಮುದ್-ಅಮೃತಾ-ಪೂರ್ಣೇ ಪ್ರಸನ್ನೇ ಮನಃ
ಕುಮ್ಭೇ ಸಾಮ್ಬ ತವಾನ್ಘ್ರಿ-ಪಲ್ಲವ ಯುಗಂ ಸಂಸ್ಥಾಪ್ಯ ಸಂವಿತ್-ಫಲಮ್
ಸತ್ತ್ವಂ ಮನ್ತ್ರಮ್-ಉದೀರಯನ್-ನಿಜ ಶರೀರಾಗಾರ ಶುದ್ಧಿಂ ವಹನ್
ಪುಣ್ಯಾಹಂ ಪ್ರಕಟೀ ಕರೋಮಿ ರುಚಿರಂ ಕಲ್ಯಾಣಮ್-ಆಪಾದಯನ್ ೩೬

ಆಮ್ನಾಯಾಮ್ಬುಧಿಮ್-ಆದರೇಣ ಸುಮನಃ-ಸನ್ಘಾಃ-ಸಮುದ್ಯನ್-ಮನೋ
ಮನ್ಥಾನಂ ದೃಢ ಭಕ್ತಿ-ರಜ್ಜು-ಸಹಿತಂ ಕೃತ್ವಾ ಮಥಿತ್ವಾ ತತಃ
ಸೋಮಂ ಕಲ್ಪ-ತರುಂ ಸು-ಪರ್ವ-ಸುರಭಿಂ ಚಿನ್ತಾ-ಮಣಿಂ ಧೀಮತಾಂ
ನಿತ್ಯಾನನ್ದ-ಸುಧಾಂ ನಿರನ್ತರ-ರಮಾ-ಸೌಭಾಗ್ಯಮ್-ಆತನ್ವತೇ ೩೭

ಪ್ರಾಕ್-ಪುಣ್ಯಾಚಲ-ಮಾರ್ಗ-ದರ್ಶಿತ-ಸುಧಾ-ಮೂರ್ತಿಃ ಪ್ರಸನ್ನಃ-ಶಿವಃ
ಸೋಮಃ-ಸದ್-ಗುಣ-ಸೇವಿತೋ ಮೃಗ-ಧರಃ ಪೂರ್ಣಾಸ್-ತಮೋ-ಮೋಚಕಃ
ಚೇತಃ ಪುಶ್ಕರ-ಲಕ್ಶಿತೋ ಭವತಿ ಚೇದ್-ಆನನ್ದ-ಪಾಥೋ-ನಿಧಿಃ
ಪ್ರಾಗಲ್ಭ್ಯೇನ ವಿಜೃಮ್ಭತೇ ಸುಮನಸಾಂ ವೃತ್ತಿಸ್-ತದಾ ಜಾಯತೇ ೩೮

ಧರ್ಮೋ ಮೇ ಚತುರ್-ಅನ್ಘ್ರಿಕಃ ಸುಚರಿತಃ ಪಾಪಂ ವಿನಾಶಂ ಗತಂ
ಕಾಮ-ಕ್ರೋಧ-ಮದಾದಯೋ ವಿಗಲಿತಾಃ ಕಾಲಾಃ ಸುಖಾವಿಶ್ಕೃತಾಃ
ಜ್ನಾನಾನನ್ದ-ಮಹೌಶಧಿಃ ಸುಫಲಿತಾ ಕೈವಲ್ಯ ನಾಥೇ ಸದಾ
ಮಾನ್ಯೇ ಮಾನಸ-ಪುಣ್ಡರೀಕ-ನಗರೇ ರಾಜಾವತಂಸೇ ಸ್ಥಿತೇ ೩೯

ಧೀ-ಯನ್ತ್ರೇಣ ವಚೋ-ಘಟೇನ ಕವಿತಾ-ಕುಲ್ಯೋಪಕುಲ್ಯಾಕ್ರಮೈರ್-
ಆನೀತೈಶ್ಚ ಸದಾಶಿವಸ್ಯ ಚರಿತಾಮ್ಭೋ-ರಾಶಿ-ದಿವ್ಯಾಮೃತೈಃ
ಹೃತ್-ಕೇದಾರ-ಯುತಾಶ್-ಚ ಭಕ್ತಿ-ಕಲಮಾಃ ಸಾಫಲ್ಯಮ್-ಆತನ್ವತೇ
ದುರ್ಭಿಕ್ಶಾನ್-ಮಮ ಸೇವಕಸ್ಯ ಭಗವನ್ ವಿಶ್ವೇಶ ಭೀತಿಃ ಕುತಃ ೪೦

ಪಾಪೋತ್ಪಾತ-ವಿಮೋಚನಾಯ ರುಚಿರೈಶ್ವರ್ಯಾಯ ಮೃತ್ಯುಂ-ಜಯ
ಸ್ತೋತ್ರ-ಧ್ಯಾನ-ನತಿ-ಪ್ರದಿಕ್ಶಿಣ-ಸಪರ್ಯಾಲೋಕನಾಕರ್ಣನೇ
ಜಿಹ್ವಾ-ಚಿತ್ತ-ಶಿರೋನ್ಘ್ರಿ-ಹಸ್ತ-ನಯನ-ಶ್ರೋತ್ರೈರ್-ಅಹಮ್ ಪ್ರಾರ್ಥಿತೋ
ಮಾಮ್-ಆಜ್ನಾಪಯ ತನ್-ನಿರೂಪಯ ಮುಹುರ್-ಮಾಮೇವ ಮಾ ಮೇ(ಅ)ವಚಃ ೪೧

ಗಾಮ್ಭೀರ್ಯಂ ಪರಿಖಾ-ಪದಂ ಘನ-ಧೃತಿಃ ಪ್ರಾಕಾರ-ಉದ್ಯದ್-ಗುಣ
ಸ್ತೋಮಶ್-ಚಾಪ್ತ-ಬಲಂ ಘನೇನ್ದ್ರಿಯ-ಚಯೋ ದ್ವಾರಾಣಿ ದೇಹೇ ಸ್ಥಿತಃ
ವಿದ್ಯಾ-ವಸ್ತು-ಸಮೃದ್ಧಿರ್-ಇತಿ-ಅಖಿಲ-ಸಾಮಗ್ರೀ-ಸಮೇತೇ ಸದಾ
ದುರ್ಗಾತಿ-ಪ್ರಿಯ-ದೇವ ಮಾಮಕ-ಮನೋ-ದುರ್ಗೇ ನಿವಾಸಂ ಕುರು ೪೨

ಮಾ ಗಚ್ಚ ತ್ವಮ್-ಇತಸ್-ತತೋ ಗಿರಿಶ ಭೋ ಮಯ್ಯೇವ ವಾಸಂ ಕುರು
ಸ್ವಾಮಿನ್ನ್-ಆದಿ ಕಿರಾತ ಮಾಮಕ-ಮನಃ ಕಾನ್ತಾರ-ಸೀಮಾನ್ತರೇ
ವರ್ತನ್ತೇ ಬಹುಶೋ ಮೃಗಾ ಮದ-ಜುಶೋ ಮಾತ್ಸರ್ಯ-ಮೋಹಾದಯಸ್-
ತಾನ್ ಹತ್ವಾ ಮೃಗಯಾ-ವಿನೋದ ರುಚಿತಾ-ಲಾಭಂ ಚ ಸಮ್ಪ್ರಾಪ್ಸ್ಯಸಿ ೪೩

ಕರ-ಲಗ್ನ ಮೃಗಃ ಕರೀನ್ದ್ರ-ಭನ್ಗೋ
ಘನ ಶಾರ್ದೂಲ-ವಿಖಣ್ಡನೋ(ಅ)ಸ್ತ-ಜನ್ತುಃ
ಗಿರಿಶೋ ವಿಶದ್-ಆಕೃತಿಶ್-ಚ ಚೇತಃ
ಕುಹರೇ ಪನ್ಚ ಮುಖೋಸ್ತಿ ಮೇ ಕುತೋ ಭೀಃ ೪೪

ಚನ್ದಃ-ಶಾಖಿ-ಶಿಖಾನ್ವಿತೈರ್-ದ್ವಿಜ-ವರೈಃ ಸಂಸೇವಿತೇ ಶಾಶ್ವತೇ
ಸೌಖ್ಯಾಪಾದಿನಿ ಖೇದ-ಭೇದಿನಿ ಸುಧಾ-ಸಾರೈಃ ಫಲೈರ್-ದೀಪಿತೇ
ಚೇತಃ ಪಕ್ಶಿ-ಶಿಖಾ-ಮಣೇ ತ್ಯಜ ವೃಥಾ-ಸನ್ಚಾರಮ್-ಅನ್ಯೈರ್-ಅಲಂ
ನಿತ್ಯಂ ಶನ್ಕರ-ಪಾದ-ಪದ್ಮ-ಯುಗಲೀ-ನೀಡೇ ವಿಹಾರಂ ಕುರು ೪೫

ಆಕೀರ್ಣೇ ನಖ-ರಾಜಿ-ಕಾನ್ತಿ-ವಿಭವೈರ್-ಉದ್ಯತ್-ಸುಧಾ-ವೈಭವೈರ್-
ಆಧೌತೇಪಿ ಚ ಪದ್ಮ-ರಾಗ-ಲಲಿತೇ ಹಂಸ-ವ್ರಜೈರ್-ಆಶ್ರಿತೇ
ನಿತ್ಯಂ ಭಕ್ತಿ-ವಧೂ ಗಣೈಶ್-ಚ ರಹಸಿ ಸ್ವೇಚ್ಚಾ-ವಿಹಾರಂ ಕುರು
ಸ್ಥಿತ್ವಾ ಮಾನಸ-ರಾಜ-ಹಂಸ ಗಿರಿಜಾ ನಾಥಾನ್ಘ್ರಿ-ಸೌಧಾನ್ತರೇ ೪೬

ಶಮ್ಭು-ಧ್ಯಾನ-ವಸನ್ತ-ಸನ್ಗಿನಿ ಹೃದಾರಾಮೇ(ಅ)ಘ-ಜೀರ್ಣಚ್ಚದಾಃ
ಸ್ರಸ್ತಾ ಭಕ್ತಿ ಲತಾಚ್ಚಟಾ ವಿಲಸಿತಾಃ ಪುಣ್ಯ-ಪ್ರವಾಲ-ಶ್ರಿತಾಃ
ದೀಪ್ಯನ್ತೇ ಗುಣ-ಕೋರಕಾ ಜಪ-ವಚಃ ಪುಶ್ಪಾಣಿ ಸದ್-ವಾಸನಾ
ಜ್ನಾನಾನನ್ದ-ಸುಧಾ-ಮರನ್ದ-ಲಹರೀ ಸಂವಿತ್-ಫಲಾಭ್ಯುನ್ನತಿಃ ೪೭

ನಿತ್ಯಾನನ್ದ-ರಸಾಲಯಂ ಸುರ-ಮುನಿ-ಸ್ವಾನ್ತಾಮ್ಬುಜಾತಾಶ್ರಯಂ
ಸ್ವಚ್ಚಂ ಸದ್-ದ್ವಿಜ-ಸೇವಿತಂ ಕಲುಶ-ಹೃತ್-ಸದ್-ವಾಸನಾವಿಶ್ಕೃತಮ್
ಶಮ್ಭು-ಧ್ಯಾನ-ಸರೋವರಂ ವ್ರಜ ಮನೋ-ಹಂಸಾವತಂಸ ಸ್ಥಿರಂ
ಕಿಂ ಕ್ಶುದ್ರಾಶ್ರಯ-ಪಲ್ವಲ-ಭ್ರಮಣ-ಸಞ್ಜಾತ-ಶ್ರಮಂ ಪ್ರಾಪ್ಸ್ಯಸಿ ೪೮

ಆನನ್ದಾಮೃತ-ಪೂರಿತಾ ಹರ-ಪದಾಮ್ಭೋಜಾಲವಾಲೋದ್ಯತಾ
ಸ್ಥೈರ್ಯೋಪಘ್ನಮ್-ಉಪೇತ್ಯ ಭಕ್ತಿ ಲತಿಕಾ ಶಾಖೋಪಶಾಖಾನ್ವಿತಾ
ಉಚ್ಚೈರ್-ಮಾನಸ-ಕಾಯಮಾನ-ಪಟಲೀಮ್-ಆಕ್ರಮ್ಯ ನಿಶ್-ಕಲ್ಮಶಾ
ನಿತ್ಯಾಭೀಶ್ಟ-ಫಲ-ಪ್ರದಾ ಭವತು ಮೇ ಸತ್-ಕರ್ಮ-ಸಂವರ್ಧಿತಾ ೪೯

ಸನ್ಧ್ಯಾರಮ್ಭ-ವಿಜೃಮ್ಭಿತಂ ಶ್ರುತಿ-ಶಿರ-ಸ್ಥಾನಾನ್ತರ್-ಆಧಿಶ್ಠಿತಂ
ಸ-ಪ್ರೇಮ ಭ್ರಮರಾಭಿರಾಮಮ್-ಅಸಕೃತ್ ಸದ್-ವಾಸನಾ-ಶೋಭಿತಮ್
ಭೋಗೀನ್ದ್ರಾಭರಣಂ ಸಮಸ್ತ-ಸುಮನಃ-ಪೂಜ್ಯಂ ಗುಣಾವಿಶ್ಕೃತಂ
ಸೇವೇ ಶ್ರೀ-ಗಿರಿ-ಮಲ್ಲಿಕಾರ್ಜುನ-ಮಹಾ-ಲಿನ್ಗಂ ಶಿವಾಲಿನ್ಗಿತಮ್ ೫೦

ಭೃನ್ಗೀಚ್ಚಾ-ನಟನೋತ್ಕಟಃ ಕರಿ-ಮದ-ಗ್ರಾಹೀ ಸ್ಫುರನ್-ಮಾಧವ-
ಆಹ್ಲಾದೋ ನಾದ-ಯುತೋ ಮಹಾಸಿತ-ವಪುಃ ಪನ್ಚೇಶುಣಾ ಚಾದೃತಃ
ಸತ್-ಪಕ್ಶಃ ಸುಮನೋ-ವನೇಶು ಸ ಪುನಃ ಸಾಕ್ಶಾನ್-ಮದೀಯೇ ಮನೋ
ರಾಜೀವೇ ಭ್ರಮರಾಧಿಪೋ ವಿಹರತಾಂ ಶ್ರೀ ಶೈಲ-ವಾಸೀ ವಿಭುಃ ೫೧

ಕಾರುಣ್ಯಾಮೃತ-ವರ್ಶಿಣಂ ಘನ-ವಿಪದ್-ಗ್ರೀಶ್ಮಚ್ಚಿದಾ-ಕರ್ಮಠಂ
ವಿದ್ಯಾ-ಸಸ್ಯ-ಫಲೋದಯಾಯ ಸುಮನಃ-ಸಂಸೇವ್ಯಮ್-ಇಚ್ಚಾಕೃತಿಮ್
ನೃತ್ಯದ್-ಭಕ್ತ-ಮಯೂರಮ್-ಅದ್ರಿ-ನಿಲಯಂ ಚನ್ಚಜ್-ಜಟಾ-ಮಣ್ಡಲಂ
ಶಮ್ಭೋ ವಾನ್ಚತಿ ನೀಲ-ಕನ್ಧರ-ಸದಾ ತ್ವಾಂ ಮೇ ಮನಶ್-ಚಾತಕಃ ೫೨

ಆಕಾಶೇನ ಶಿಖೀ ಸಮಸ್ತ ಫಣಿನಾಂ ನೇತ್ರಾ ಕಲಾಪೀ ನತಾ-
(ಅ)ನುಗ್ರಾಹಿ-ಪ್ರಣವೋಪದೇಶ-ನಿನದೈಃ ಕೇಕೀತಿ ಯೋ ಗೀಯತೇ
ಶ್ಯಾಮಾಂ ಶೈಲ-ಸಮುದ್ಭವಾಂ ಘನ-ರುಚಿಂ ದೃಶ್ಟ್ವಾ ನಟನ್ತಂ ಮುದಾ
ವೇದಾನ್ತೋಪವನೇ ವಿಹಾರ-ರಸಿಕಂ ತಂ ನೀಲ-ಕಣ್ಠಂ ಭಜೇ ೫೩

ಸನ್ಧ್ಯಾ ಘರ್ಮ-ದಿನಾತ್ಯಯೋ ಹರಿ-ಕರಾಘಾತ-ಪ್ರಭೂತಾನಕ-
ಧ್ವಾನೋ ವಾರಿದ ಗರ್ಜಿತಂ ದಿವಿಶದಾಂ ದೃಶ್ಟಿಚ್ಚಟಾ ಚನ್ಚಲಾ
ಭಕ್ತಾನಾಂ ಪರಿತೋಶ ಬಾಶ್ಪ ವಿತತಿರ್-ವೃಶ್ಟಿರ್-ಮಯೂರೀ ಶಿವಾ
ಯಸ್ಮಿನ್ನ್-ಉಜ್ಜ್ವಲ-ತಾಣ್ಡವಂ ವಿಜಯತೇ ತಂ ನೀಲ-ಕಣ್ಠಂ ಭಜೇ ೫೪

ಆದ್ಯಾಯಾಮಿತ-ತೇಜಸೇ-ಶ್ರುತಿ-ಪದೈರ್-ವೇದ್ಯಾಯ ಸಾಧ್ಯಾಯ ತೇ
ವಿದ್ಯಾನನ್ದ-ಮಯಾತ್ಮನೇ ತ್ರಿ-ಜಗತಃ-ಸಂರಕ್ಶಣೋದ್ಯೋಗಿನೇ
ಧ್ಯೇಯಾಯಾಖಿಲ-ಯೋಗಿಭಿಃ-ಸುರ-ಗಣೈರ್-ಗೇಯಾಯ ಮಾಯಾವಿನೇ
ಸಮ್ಯಕ್ ತಾಣ್ಡವ-ಸಮ್ಭ್ರಮಾಯ ಜಟಿನೇ ಸೇಯಂ ನತಿಃ-ಶಮ್ಭವೇ ೫೫

ನಿತ್ಯಾಯ ತ್ರಿ-ಗುಣಾತ್ಮನೇ ಪುರ-ಜಿತೇ ಕಾತ್ಯಾಯನೀ-ಶ್ರೇಯಸೇ
ಸತ್ಯಾಯಾದಿ ಕುಟುಮ್ಬಿನೇ ಮುನಿ-ಮನಃ ಪ್ರತ್ಯಕ್ಶ-ಚಿನ್-ಮೂರ್ತಯೇ
ಮಾಯಾ-ಸೃಶ್ಟ-ಜಗತ್-ತ್ರಯಾಯ ಸಕಲ-ಆಮ್ನಾಯಾನ್ತ-ಸನ್ಚಾರಿಣೇ
ಸಾಯಂ ತಾಣ್ಡವ-ಸಮ್ಭ್ರಮಾಯ ಜಟಿನೇ ಸೇಯಂ ನತಿಃ-ಶಮ್ಭವೇ ೫೬

ನಿತ್ಯಂ ಸ್ವೋದರ-ಪೋಶಣಾಯ ಸಕಲಾನ್-ಉದ್ದಿಶ್ಯ ವಿತ್ತಾಶಯಾ
ವ್ಯರ್ಥಂ ಪರ್ಯಟನಂ ಕರೋಮಿ ಭವತಃ-ಸೇವಾಂ ನ ಜಾನೇ ವಿಭೋ
ಮಜ್-ಜನ್ಮಾನ್ತರ-ಪುಣ್ಯ-ಪಾಕ-ಬಲತಸ್-ತ್ವಂ ಶರ್ವ ಸರ್ವಾನ್ತರಸ್-
ತಿಶ್ಠಸ್ಯೇವ ಹಿ ತೇನ ವಾ ಪಶು-ಪತೇ ತೇ ರಕ್ಶಣೀಯೋ(ಅ)ಸ್ಮ್ಯಹಮ್ ೫೭

ಏಕೋ ವಾರಿಜ-ಬಾನ್ಧವಃ ಕ್ಶಿತಿ-ನಭೋ ವ್ಯಾಪ್ತಂ ತಮೋ-ಮಣ್ಡಲಂ
ಭಿತ್ವಾ ಲೋಚನ-ಗೋಚರೋಪಿ ಭವತಿ ತ್ವಂ ಕೋಟಿ-ಸೂರ್ಯ-ಪ್ರಭಃ
ವೇದ್ಯಃ ಕಿಂ ನ ಭವಸ್ಯಹೋ ಘನ-ತರಂ ಕೀದೃನ್ಗ್ಭವೇನ್-ಮತ್ತಮಸ್-
ತತ್-ಸರ್ವಂ ವ್ಯಪನೀಯ ಮೇ ಪಶು-ಪತೇ ಸಾಕ್ಶಾತ್ ಪ್ರಸನ್ನೋ ಭವ ೫೮

ಹಂಸಃ ಪದ್ಮ-ವನಂ ಸಮಿಚ್ಚತಿ ಯಥಾ ನೀಲಾಮ್ಬುದಂ ಚಾತಕಃ
ಕೋಕಃ ಕೋಕ-ನದ-ಪ್ರಿಯಂ ಪ್ರತಿ-ದಿನಂ ಚನ್ದ್ರಂ ಚಕೋರಸ್-ತಥಾ
ಚೇತೋ ವಾನ್ಚತಿ ಮಾಮಕಂ ಪಶು-ಪತೇ ಚಿನ್-ಮಾರ್ಗ ಮೃಗ್ಯಂ ವಿಭೋ
ಗೌರೀ ನಾಥ ಭವತ್-ಪದಾಬ್ಜ-ಯುಗಲಂ ಕೈವಲ್ಯ-ಸೌಖ್ಯ-ಪ್ರದಮ್ ೫೯

ರೋಧಸ್-ತೋಯಹೃತಃ ಶ್ರಮೇಣ-ಪಥಿಕಶ್-ಚಾಯಾಂ ತರೋರ್-ವೃಶ್ಟಿತಃ
ಭೀತಃ ಸ್ವಸ್ಥ ಗೃಹಂ ಗೃಹಸ್ಥಮ್-ಅತಿಥಿರ್-ದೀನಃ ಪ್ರಭಂ ಧಾರ್ಮಿಕಮ್
ದೀಪಂ ಸನ್ತಮಸಾಕುಲಶ್-ಚ ಶಿಖಿನಂ ಶೀತಾವೃತಸ್-ತ್ವಂ ತಥಾ
ಚೇತಃ-ಸರ್ವ-ಭಯಾಪಹಂ-ವ್ರಜ ಸುಖಂ ಶಮ್ಭೋಃ ಪದಾಮ್ಭೋರುಹಮ್ ೬೦

ಅನ್ಕೋಲಂ ನಿಜ ಬೀಜ ಸನ್ತತಿರ್-ಅಯಸ್ಕಾನ್ತೋಪಲಂ ಸೂಚಿಕಾ
ಸಾಧ್ವೀ ನೈಜ ವಿಭುಂ ಲತಾ ಕ್ಶಿತಿ-ರುಹಂ ಸಿನ್ಧುಹ್-ಸರಿದ್-ವಲ್ಲಭಮ್
ಪ್ರಾಪ್ನೋತೀಹ ಯಥಾ ತಥಾ ಪಶು-ಪತೇಃ ಪಾದಾರವಿನ್ದ-ದ್ವಯಂ
ಚೇತೋವೃತ್ತಿರ್-ಉಪೇತ್ಯ ತಿಶ್ಠತಿ ಸದಾ ಸಾ ಭಕ್ತಿರ್-ಇತಿ-ಉಚ್ಯತೇ ೬೧

ಆನನ್ದಾಶ್ರುಭಿರ್-ಆತನೋತಿ ಪುಲಕಂ ನೈರ್ಮಲ್ಯತಶ್-ಚಾದನಂ
ವಾಚಾ ಶನ್ಖ ಮುಖೇ ಸ್ಥಿತೈಶ್-ಚ ಜಠರಾ-ಪೂರ್ತಿಂ ಚರಿತ್ರಾಮೃತೈಃ
ರುದ್ರಾಕ್ಶೈರ್-ಭಸಿತೇನ ದೇವ ವಪುಶೋ ರಕ್ಶಾಂ ಭವದ್-ಭಾವನಾ-
ಪರ್ಯನ್ಕೇ ವಿನಿವೇಶ್ಯ ಭಕ್ತಿ ಜನನೀ ಭಕ್ತಾರ್ಭಕಂ ರಕ್ಶತಿ ೬೨

ಮಾರ್ಗಾ-ವರ್ತಿತ ಪಾದುಕಾ ಪಶು-ಪತೇರ್-ಅಙ್ಗಸ್ಯ ಕೂರ್ಚಾಯತೇ
ಗಣ್ಡೂಶಾಮ್ಬು-ನಿಶೇಚನಂ ಪುರ-ರಿಪೋರ್-ದಿವ್ಯಾಭಿಶೇಕಾಯತೇ
ಕಿನ್ಚಿದ್-ಭಕ್ಶಿತ-ಮಾಂಸ-ಶೇಶ-ಕಬಲಂ ನವ್ಯೋಪಹಾರಾಯತೇ
ಭಕ್ತಿಃ ಕಿಂ ನ ಕರೋತಿ-ಅಹೋ ವನ-ಚರೋ ಭಕ್ತಾವತಮ್ಸಾಯತೇ ೬೩

ವಕ್ಶಸ್ತಾಡನಮ್-ಅನ್ತಕಸ್ಯ ಕಠಿನಾಪಸ್ಮಾರ ಸಮ್ಮರ್ದನಂ
ಭೂ-ಭೃತ್-ಪರ್ಯಟನಂ ನಮತ್-ಸುರ-ಶಿರಃ-ಕೋಟೀರ ಸನ್ಘರ್ಶಣಮ್
ಕರ್ಮೇದಂ ಮೃದುಲಸ್ಯ ತಾವಕ-ಪದ-ದ್ವನ್ದ್ವಸ್ಯ ಗೌರೀ-ಪತೇ
ಮಚ್ಚೇತೋ-ಮಣಿ-ಪಾದುಕಾ-ವಿಹರಣಂ ಶಮ್ಭೋ ಸದಾನ್ಗೀ-ಕುರು ೬೪

ವಕ್ಶಸ್-ತಾಡನ ಶನ್ಕಯಾ ವಿಚಲಿತೋ ವೈವಸ್ವತೋ ನಿರ್ಜರಾಃ
ಕೋಟೀರೋಜ್ಜ್ವಲ-ರತ್ನ-ದೀಪ-ಕಲಿಕಾ-ನೀರಾಜನಂ ಕುರ್ವತೇ
ದೃಶ್ಟ್ವಾ ಮುಕ್ತಿ-ವಧೂಸ್-ತನೋತಿ ನಿಭೃತಾಶ್ಲೇಶಂ ಭವಾನೀ-ಪತೇ
ಯಚ್-ಚೇತಸ್-ತವ ಪಾದ-ಪದ್ಮ-ಭಜನಂ ತಸ್ಯೇಹ ಕಿಂ ದುರ್-ಲಭಮ್ ೬೫

ಕ್ರೀಡಾರ್ಥಂ ಸೃಜಸಿ ಪ್ರಪನ್ಚಮ್-ಅಖಿಲಂ ಕ್ರೀಡಾ-ಮೃಗಾಸ್-ತೇ ಜನಾಃ
ಯತ್-ಕರ್ಮಾಚರಿತಂ ಮಯಾ ಚ ಭವತಃ ಪ್ರೀತ್ಯೈ ಭವತ್ಯೇವ ತತ್
ಶಮ್ಭೋ ಸ್ವಸ್ಯ ಕುತೂಹಲಸ್ಯ ಕರಣಂ ಮಚ್ಚೇಶ್ಟಿತಂ ನಿಶ್ಚಿತಂ
ತಸ್ಮಾನ್-ಮಾಮಕ ರಕ್ಶಣಂ ಪಶು-ಪತೇ ಕರ್ತವ್ಯಮ್-ಏವ ತ್ವಯಾ ೬೬

ಬಹು-ವಿಧ-ಪರಿತೋಶ-ಬಾಶ್ಪ-ಪೂರ-
ಸ್ಫುಟ-ಪುಲಕಾನ್ಕಿತ-ಚಾರು-ಭೋಗ-ಭೂಮಿಮ್
ಚಿರ-ಪದ-ಫಲ-ಕಾನ್ಕ್ಶಿ-ಸೇವ್ಯಮಾನಾಂ
ಪರಮ ಸದಾಶಿವ-ಭಾವನಾಂ ಪ್ರಪದ್ಯೇ ೬೭

ಅಮಿತ-ಮುದಮೃತಂ ಮುಹುರ್-ದುಹನ್ತೀಂ
ವಿಮಲ-ಭವತ್-ಪದ-ಗೋಶ್ಠಮ್-ಆವಸನ್ತೀಮ್
ಸದಯ ಪಶು-ಪತೇ ಸುಪುಣ್ಯ-ಪಾಕಾಂ
ಮಮ ಪರಿಪಾಲಯ ಭಕ್ತಿ ಧೇನುಮ್-ಏಕಾಮ್ ೬೮

ಜಡತಾ ಪಶುತಾ ಕಲನ್ಕಿತಾ
ಕುಟಿಲ-ಚರತ್ವಂ ಚ ನಾಸ್ತಿ ಮಯಿ ದೇವ
ಅಸ್ತಿ ಯದಿ ರಾಜ-ಮೌಲೇ
ಭವದ್-ಆಭರಣಸ್ಯ ನಾಸ್ಮಿ ಕಿಂ ಪಾತ್ರಮ್ ೬೯

ಅರಹಸಿ ರಹಸಿ ಸ್ವತನ್ತ್ರ-ಬುದ್ಧ್ಯಾ
ವರಿ-ವಸಿತುಂ ಸುಲಭಃ ಪ್ರಸನ್ನ-ಮೂರ್ತಿಃ
ಅಗಣಿತ ಫಲ-ದಾಯಕಃ ಪ್ರಭುರ್-ಮೇ
ಜಗದ್-ಅಧಿಕೋ ಹೃದಿ ರಾಜ-ಶೇಖರೋಸ್ತಿ ೭೦

ಆರೂಢ-ಭಕ್ತಿ-ಗುಣ-ಕುನ್ಚಿತ-ಭಾವ-ಚಾಪ-
ಯುಕ್ತೈಃ-ಶಿವ-ಸ್ಮರಣ-ಬಾಣ-ಗಣೈರ್-ಅಮೋಘೈಃ
ನಿರ್ಜಿತ್ಯ ಕಿಲ್ಬಿಶ-ರಿಪೂನ್ ವಿಜಯೀ ಸುಧೀನ್ದ್ರಃ-
ಸಾನನ್ದಮ್-ಆವಹತಿ ಸುಸ್ಥಿರ-ರಾಜ-ಲಕ್ಶ್ಮೀಮ್ ೭೧

ಧ್ಯಾನಾನ್ಜನೇನ ಸಮವೇಕ್ಶ್ಯ ತಮಃ-ಪ್ರದೇಶಂ
ಭಿತ್ವಾ ಮಹಾ-ಬಲಿಭಿರ್-ಈಶ್ವರ ನಾಮ-ಮನ್ತ್ರೈಃ
ದಿವ್ಯಾಶ್ರಿತಂ ಭುಜಗ-ಭೂಶಣಮ್-ಉದ್ವಹನ್ತಿ
ಯೇ ಪಾದ-ಪದ್ಮಮ್-ಇಹ ತೇ ಶಿವ ತೇ ಕೃತಾರ್ಥಾಃ ೭೨

ಭೂ-ದಾರತಾಮ್-ಉದವಹದ್-ಯದ್-ಅಪೇಕ್ಶಯಾ ಶ್ರೀ-
ಭೂ-ದಾರ ಏವ ಕಿಮತಃ ಸುಮತೇ ಲಭಸ್ವ
ಕೇದಾರಮ್-ಆಕಲಿತ ಮುಕ್ತಿ ಮಹೌಶಧೀನಾಂ
ಪಾದಾರವಿನ್ದ ಭಜನಂ ಪರಮೇಶ್ವರಸ್ಯ ೭೩

ಆಶಾ-ಪಾಶ-ಕ್ಲೇಶ-ದುರ್-ವಾಸನಾದಿ-
ಭೇದೋದ್ಯುಕ್ತೈರ್-ದಿವ್ಯ-ಗನ್ಧೈರ್-ಅಮನ್ದೈಃ
ಆಶಾ-ಶಾಟೀಕಸ್ಯ ಪಾದಾರವಿನ್ದಂ
ಚೇತಃ-ಪೇಟೀಂ ವಾಸಿತಾಂ ಮೇ ತನೋತು ೭೪

ಕಲ್ಯಾಣಿನಂ ಸರಸ-ಚಿತ್ರ-ಗತಿಂ ಸವೇಗಂ
ಸರ್ವೇನ್ಗಿತಜ್ನಮ್-ಅನಘಂ ಧ್ರುವ-ಲಕ್ಶಣಾಢ್ಯಮ್
ಚೇತಸ್-ತುರನ್ಗಮ್-ಅಧಿರುಹ್ಯ ಚರ ಸ್ಮರಾರೇ
ನೇತಃ-ಸಮಸ್ತ ಜಗತಾಂ ವೃಶಭಾಧಿರೂಢ ೭೫

ಭಕ್ತಿರ್-ಮಹೇಶ-ಪದ-ಪುಶ್ಕರಮ್-ಆವಸನ್ತೀ
ಕಾದಮ್ಬಿನೀವ ಕುರುತೇ ಪರಿತೋಶ-ವರ್ಶಮ್
ಸಮ್ಪೂರಿತೋ ಭವತಿ ಯಸ್ಯ ಮನಸ್-ತಟಾಕಸ್-
ತಜ್-ಜನ್ಮ-ಸಸ್ಯಮ್-ಅಖಿಲಂ ಸಫಲಂ ಚ ನಾನ್ಯತ್ ೭೬

ಬುದ್ಧಿಃ-ಸ್ಥಿರಾ ಭವಿತುಮ್-ಈಶ್ವರ-ಪಾದ-ಪದ್ಮ
ಸಕ್ತಾ ವಧೂರ್-ವಿರಹಿಣೀವ ಸದಾ ಸ್ಮರನ್ತೀ
ಸದ್-ಭಾವನಾ-ಸ್ಮರಣ-ದರ್ಶನ-ಕೀರ್ತನಾದಿ
ಸಮ್ಮೋಹಿತೇವ ಶಿವ-ಮನ್ತ್ರ-ಜಪೇನ ವಿನ್ತೇ ೭೭

ಸದ್-ಉಪಚಾರ-ವಿಧಿಶು-ಅನು-ಬೋಧಿತಾಂ
ಸವಿನಯಾಂ ಸುಹೃದಂ ಸದುಪಾಶ್ರಿತಾಮ್
ಮಮ ಸಮುದ್ಧರ ಬುದ್ಧಿಮ್-ಇಮಾಂ ಪ್ರಭೋ
ವರ-ಗುಣೇನ ನವೋಢ-ವಧೂಮ್-ಇವ ೭೮

ನಿತ್ಯಂ ಯೋಗಿ-ಮನಹ್-ಸರೋಜ-ದಲ-ಸನ್ಚಾರ-ಕ್ಶಮಸ್-ತ್ವತ್-ಕ್ರಮಃ-
ಶಮ್ಭೋ ತೇನ ಕಥಂ ಕಠೋರ-ಯಮ-ರಾಡ್-ವಕ್ಶಃ-ಕವಾಟ-ಕ್ಶತಿಃ
ಅತ್ಯನ್ತಂ ಮೃದುಲಂ ತ್ವದ್-ಅನ್ಘ್ರಿ-ಯುಗಲಂ ಹಾ ಮೇ ಮನಶ್-ಚಿನ್ತಯತಿ-
ಏತಲ್-ಲೋಚನ-ಗೋಚರಂ ಕುರು ವಿಭೋ ಹಸ್ತೇನ ಸಂವಾಹಯೇ ೭೯

ಏಶ್ಯತ್ಯೇಶ ಜನಿಂ ಮನೋ(ಅ)ಸ್ಯ ಕಠಿನಂ ತಸ್ಮಿನ್-ನಟಾನೀತಿ ಮದ್-
ರಕ್ಶಾಯೈ ಗಿರಿ ಸೀಮ್ನಿ ಕೋಮಲ-ಪದ-ನ್ಯಾಸಃ ಪುರಾಭ್ಯಾಸಿತಃ
ನೋ-ಚೇದ್-ದಿವ್ಯ-ಗೃಹಾನ್ತರೇಶು ಸುಮನಸ್-ತಲ್ಪೇಶು ವೇದ್ಯಾದಿಶು
ಪ್ರಾಯಃ-ಸತ್ಸು ಶಿಲಾ-ತಲೇಶು ನಟನಂ ಶಮ್ಭೋ ಕಿಮರ್ಥಂ ತವ ೮೦

ಕನ್ಚಿತ್-ಕಾಲಮ್-ಉಮಾ-ಮಹೇಶ ಭವತಃ ಪಾದಾರವಿನ್ದಾರ್ಚನೈಃ
ಕನ್ಚಿದ್-ಧ್ಯಾನ-ಸಮಾಧಿಭಿಶ್-ಚ ನತಿಭಿಃ ಕನ್ಚಿತ್ ಕಥಾಕರ್ಣನೈಃ
ಕನ್ಚಿತ್ ಕನ್ಚಿದ್-ಅವೇಕ್ಶಣೈಶ್-ಚ ನುತಿಭಿಃ ಕನ್ಚಿದ್-ದಶಾಮ್-ಈದೃಶೀಂ
ಯಃ ಪ್ರಾಪ್ನೋತಿ ಮುದಾ ತ್ವದ್-ಅರ್ಪಿತ ಮನಾ ಜೀವನ್ ಸ ಮುಕ್ತಃ ಖಲು ೮೧

ಬಾಣತ್ವಂ ವೃಶಭತ್ವಮ್-ಅರ್ಧ-ವಪುಶಾ ಭಾರ್ಯಾತ್ವಮ್-ಆರ್ಯಾ-ಪತೇ
ಘೋಣಿತ್ವಂ ಸಖಿತಾ ಮೃದನ್ಗ ವಹತಾ ಚೇತ್ಯಾದಿ ರೂಪಂ ದಧೌ
ತ್ವತ್-ಪಾದೇ ನಯನಾರ್ಪಣಂ ಚ ಕೃತವಾನ್ ತ್ವದ್-ದೇಹ ಭಾಗೋ ಹರಿಃ
ಪೂಜ್ಯಾತ್-ಪೂಜ್ಯ-ತರಃ-ಸ ಏವ ಹಿ ನ ಚೇತ್ ಕೋ ವಾ ತದನ್ಯೋ(ಅ)ಧಿಕಃ ೮೨

ಜನನ-ಮೃತಿ-ಯುತಾನಾಂ ಸೇವಯಾ ದೇವತಾನಾಂ
ನ ಭವತಿ ಸುಖ-ಲೇಶಃ ಸಂಶಯೋ ನಾಸ್ತಿ ತತ್ರ
ಅಜನಿಮ್-ಅಮೃತ ರೂಪಂ ಸಾಮ್ಬಮ್-ಈಶಂ ಭಜನ್ತೇ
ಯ ಇಹ ಪರಮ ಸೌಖ್ಯಂ ತೇ ಹಿ ಧನ್ಯಾ ಲಭನ್ತೇ ೮೩

ಶಿವ ತವ ಪರಿಚರ್ಯಾ ಸನ್ನಿಧಾನಾಯ ಗೌರ್ಯಾ
ಭವ ಮಮ ಗುಣ-ಧುರ್ಯಾಂ ಬುದ್ಧಿ-ಕನ್ಯಾಂ ಪ್ರದಾಸ್ಯೇ
ಸಕಲ-ಭುವನ-ಬನ್ಧೋ ಸಚ್ಚಿದ್-ಆನನ್ದ-ಸಿನ್ಧೋ
ಸದಯ ಹೃದಯ-ಗೇಹೇ ಸರ್ವದಾ ಸಂವಸ ತ್ವಮ್ ೮೪

ಜಲಧಿ ಮಥನ ದಕ್ಶೋ ನೈವ ಪಾತಾಲ ಭೇದೀ
ನ ಚ ವನ ಮೃಗಯಾಯಾಂ ನೈವ ಲುಬ್ಧಃ ಪ್ರವೀಣಃ
ಅಶನ-ಕುಸುಮ-ಭೂಶಾ-ವಸ್ತ್ರ-ಮುಖ್ಯಾಂ ಸಪರ್ಯಾಂ
ಕಥಯ ಕಥಮ್-ಅಹಂ ತೇ ಕಲ್ಪಯಾನೀನ್ದು-ಮೌಲೇ ೮೫

ಪೂಜಾ-ದ್ರವ್ಯ-ಸಮೃದ್ಧಯೋ ವಿರಚಿತಾಃ ಪೂಜಾಂ ಕಥಂ ಕುರ್ಮಹೇ
ಪಕ್ಶಿತ್ವಂ ನ ಚ ವಾ ಕೀಟಿತ್ವಮ್-ಅಪಿ ನ ಪ್ರಾಪ್ತಂ ಮಯಾ ದುರ್-ಲಭಮ್
ಜಾನೇ ಮಸ್ತಕಮ್-ಅನ್ಘ್ರಿ-ಪಲ್ಲವಮ್-ಉಮಾ-ಜಾನೇ ನ ತೇ(ಅ)ಹಂ ವಿಭೋ
ನ ಜ್ನಾತಂ ಹಿ ಪಿತಾಮಹೇನ ಹರಿಣಾ ತತ್ತ್ವೇನ ತದ್-ರೂಪಿಣಾ ೮೬

ಅಶನಂ ಗರಲಂ ಫಣೀ ಕಲಾಪೋ
ವಸನಂ ಚರ್ಮ ಚ ವಾಹನಂ ಮಹೋಕ್ಶಃ
ಮಮ ದಾಸ್ಯಸಿ ಕಿಂ ಕಿಮ್-ಅಸ್ತಿ ಶಮ್ಭೋ
ತವ ಪಾದಾಮ್ಬುಜ-ಭಕ್ತಿಮ್-ಏವ ದೇಹಿ ೮೭

ಯದಾ ಕೃತಾಮ್ಭೋ-ನಿಧಿ-ಸೇತು-ಬನ್ಧನಃ
ಕರಸ್ಥ-ಲಾಧಃ-ಕೃತ-ಪರ್ವತಾಧಿಪಃ
ಭವಾನಿ ತೇ ಲನ್ಘಿತ-ಪದ್ಮ-ಸಮ್ಭವಸ್-
ತದಾ ಶಿವಾರ್ಚಾ-ಸ್ತವ ಭಾವನ-ಕ್ಶಮಃ ೮೮

ನತಿಭಿರ್-ನುತಿಭಿಸ್-ತ್ವಮ್-ಈಶ ಪೂಜಾ
ವಿಧಿಭಿರ್-ಧ್ಯಾನ-ಸಮಾಧಿಭಿರ್-ನ ತುಶ್ಟಃ
ಧನುಶಾ ಮುಸಲೇನ ಚಾಶ್ಮಭಿರ್-ವಾ
ವದ ತೇ ಪ್ರೀತಿ-ಕರಂ ತಥಾ ಕರೋಮಿ ೮೯

ವಚಸಾ ಚರಿತಂ ವದಾಮಿ ಶಮ್ಭೋರ್-
ಅಹಮ್-ಉದ್ಯೋಗ ವಿಧಾಸು ತೇ(ಅ)ಪ್ರಸಕ್ತಃ
ಮನಸಾಕೃತಿಮ್-ಈಶ್ವರಸ್ಯ ಸೇವೇ
ಶಿರಸಾ ಚೈವ ಸದಾಶಿವಂ ನಮಾಮಿ ೯೦

ಆದ್ಯಾ(ಅ)ವಿದ್ಯಾ ಹೃದ್-ಗತಾ ನಿರ್ಗತಾಸೀತ್-
ವಿದ್ಯಾ ಹೃದ್ಯಾ ಹೃದ್-ಗತಾ ತ್ವತ್-ಪ್ರಸಾದಾತ್
ಸೇವೇ ನಿತ್ಯಂ ಶ್ರೀ-ಕರಂ ತ್ವತ್-ಪದಾಬ್ಜಂ
ಭಾವೇ ಮುಕ್ತೇರ್-ಭಾಜನಂ ರಾಜ-ಮೌಲೇ ೯೧

ದೂರೀಕೃತಾನಿ ದುರಿತಾನಿ ದುರಕ್ಶರಾಣಿ
ದೌರ್-ಭಾಗ್ಯ-ದುಃಖ-ದುರಹಙ್ಕೃತಿ-ದುರ್-ವಚಾಂಸಿ
ಸಾರಂ ತ್ವದೀಯ ಚರಿತಂ ನಿತರಾಂ ಪಿಬನ್ತಂ
ಗೌರೀಶ ಮಾಮ್-ಇಹ ಸಮುದ್ಧರ ಸತ್-ಕಟಾಕ್ಶೈಃ ೯೨

ಸೋಮ ಕಲಾ-ಧರ-ಮೌಲೌ
ಕೋಮಲ ಘನ-ಕನ್ಧರೇ ಮಹಾ-ಮಹಸಿ
ಸ್ವಾಮಿನಿ ಗಿರಿಜಾ ನಾಥೇ
ಮಾಮಕ ಹೃದಯಂ ನಿರನ್ತರಂ ರಮತಾಮ್ ೯೩

ಸಾ ರಸನಾ ತೇ ನಯನೇ
ತಾವೇವ ಕರೌ ಸ ಏವ ಕೃತ-ಕೃತ್ಯಃ
ಯಾ ಯೇ ಯೌ ಯೋ ಭರ್ಗಂ
ವದತೀಕ್ಶೇತೇ ಸದಾರ್ಚತಃ ಸ್ಮರತಿ ೯೪

ಅತಿ ಮೃದುಲೌ ಮಮ ಚರಣೌ-
ಅತಿ ಕಠಿನಂ ತೇ ಮನೋ ಭವಾನೀಶ
ಇತಿ ವಿಚಿಕಿತ್ಸಾಂ ಸನ್ತ್ಯಜ
ಶಿವ ಕಥಮ್-ಆಸೀದ್-ಗಿರೌ ತಥಾ ಪ್ರವೇಶಃ ೯೫

ಧೈಯಾನ್ಕುಶೇನ ನಿಭೃತಂ
ರಭಸಾದ್-ಆಕೃಶ್ಯ ಭಕ್ತಿ-ಶೃನ್ಖಲಯಾ
ಪುರ-ಹರ ಚರಣಾಲಾನೇ
ಹೃದಯ-ಮದೇಭಂ ಬಧಾನ ಚಿದ್-ಯನ್ತ್ರೈಃ ೯೬

ಪ್ರಚರತ್ಯಭಿತಃ ಪ್ರಗಲ್ಭ-ವೃತ್ತ್ಯಾ
ಮದವಾನ್-ಏಶ ಮನಃ-ಕರೀ ಗರೀಯಾನ್
ಪರಿಗೃಹ್ಯ ನಯೇನ ಭಕ್ತಿ-ರಜ್ಜ್ವಾ
ಪರಮ ಸ್ಥಾಣು-ಪದಂ ದೃಢಂ ನಯಾಮುಮ್ ೯೭

ಸರ್ವಾಲನ್ಕಾರ-ಯುಕ್ತಾಂ ಸರಲ-ಪದ-ಯುತಾಂ ಸಾಧು-ವೃತ್ತಾಂ ಸುವರ್ಣಾಂ
ಸದ್ಭಿಃ-ಸಮ್ಸ್ತೂಯ-ಮಾನಾಂ ಸರಸ ಗುಣ-ಯುತಾಂ ಲಕ್ಶಿತಾಂ ಲಕ್ಶಣಾಢ್ಯಾಮ್
ಉದ್ಯದ್-ಭೂಶಾ-ವಿಶೇಶಾಮ್-ಉಪಗತ-ವಿನಯಾಂ ದ್ಯೋತ-ಮಾನಾರ್ಥ-ರೇಖಾಂ
ಕಲ್ಯಾಣೀಂ ದೇವ ಗೌರೀ-ಪ್ರಿಯ ಮಮ ಕವಿತಾ-ಕನ್ಯಕಾಂ ತ್ವಂ ಗೃಹಾಣ ೯೮

ಇದಂ ತೇ ಯುಕ್ತಂ ವಾ ಪರಮ-ಶಿವ ಕಾರುಣ್ಯ ಜಲಧೇ
ಗತೌ ತಿರ್ಯಗ್-ರೂಪಂ ತವ ಪದ-ಶಿರೋ-ದರ್ಶನ-ಧಿಯಾ
ಹರಿ-ಬ್ರಹ್ಮಾಣೌ ತೌ ದಿವಿ ಭುವಿ ಚರನ್ತೌ ಶ್ರಮ-ಯುತೌ
ಕಥಂ ಶಮ್ಭೋ ಸ್ವಾಮಿನ್ ಕಥಯ ಮಮ ವೇದ್ಯೋಸಿ ಪುರತಃ ೯೯

ಸ್ತೋತ್ರೇಣಾಲಮ್-ಅಹಂ ಪ್ರವಚ್ಮಿ ನ ಮೃಶಾ ದೇವಾ ವಿರಿನ್ಚಾದಯಃ
ಸ್ತುತ್ಯಾನಾಂ ಗಣನಾ-ಪ್ರಸನ್ಗ-ಸಮಯೇ ತ್ವಾಮ್-ಅಗ್ರಗಣ್ಯಂ ವಿದುಃ
ಮಾಹಾತ್ಮ್ಯಾಗ್ರ-ವಿಚಾರಣ-ಪ್ರಕರಣೇ ಧಾನಾ-ತುಶಸ್ತೋಮವದ್-
ಧೂತಾಸ್-ತ್ವಾಂ ವಿದುರ್-ಉತ್ತಮೋತ್ತಮ ಫಲಂ ಶಮ್ಭೋ ಭವತ್-ಸೇವಕಾಃ ೧೦೦

Web Url: http://www.vignanam.org/veda/shivananda-lahari-shuddhakannada.html